Խտրականությունը հասարակության ամենավատ դրսևորումներից է, որը կարող է առաջացնել անդառնալի հետևանքներ: Մի շարք միջազգային պայմանագրերով, տարբեր համաձայնագրերով և ներպետական կարգավորումներով սահմանվում է բոլորի հավասարությունը օրենքի առջև, ինչպես նաև խտրականության արգելքը: Խտրականությունը կախված սեռից, ռասայից, ազգային պատկանելիությունից, կրոնից, սոցիալական դիրքից և ցանկացած այլ հատկանիշներից արգելվում է: Չնայած այս ամենին՝ դեռևս շարունակվում է մարդկանց խտրական վերաբերմունքը՝ մեկի կողմից մյուսի հանդեպ՝ հիմնված տարբեր հատկանիշների վրա: